《红娘子 绯桃》
清代·沈皞日

送我花间去。留我花间住。紫洞吹香，重门相映，春风无语。

忍飘吹、满院旧苔痕，又疏帘微雨。

小小笆篱护。点点红霞吐。含笑临窗，酡颜倚竹，玲珑欲舞。

画楼西、池上与桥边，记刘郎前度。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。